***Škrlovec*** - dnevni center za mlade in družine

Center za socialno delo Gorenjska, Enota Kranj, Koroška c. 19, 4000 Kranj

**OBVESTILO O DEJAVNOSTIH V ČASU**

**POLETNIH POČITNIC 2019 (26.6. – 5.7.2019 )**

 **1.del**

Pozdravljeni!

V prvem delu poletnih počitniških dejavnosti smo za vas v Škrlovcu pripravili pester in zanimiv program počitniških aktivnosti. Predvsem bomo zelo aktivni in veliko bomo plavali.

Da boste o vsem natančno obveščeni, bi vas izvajalci programa radi opozorili na naslednje:

* **število udeležencev na dejavnostih je omejeno** glede na izkušnje iz preteklih počitniških dejavnosti. Maksimalno število udeležencev na dejavnostih je **25** (v prvi vrsti moramo zagotoviti varnost **udeležencev**);
* v primeru, da se na dejavnost prijavi več udeležencev kot je prostih mest, bodo imeli prednost otroci ali mladostniki, ki so se prej prijavili. V kolikor bomo prejeli več prijav isti dan, bomo dali prednost otrokom ali mladostnikom za katere strokovni delavci Škrlovca ocenjujemo, da se mladostnik/družina sooča z materialnimi, socialnimi, zdravstvenimi, vzgojnimi ali drugimi težavami v svojem okolju ali življenju;
* prednost bodo imeli otroci oziroma mladostniki, ki so ali so bili v preteklosti vključeni v naše dejavnosti (individualna pomoč, skupinsko delo z mladimi, prostočasne in počitniške dejavnosti, itd.);
* izvajalci Škrlovca se o izbiri mladostnikov odločajo samostojno in na odločitev ni možna pritožba. Izvajalec se obvezuje, da bo tiste mladostnike/družine, ki se izletov zaradi povečanega števila udeležencev ne bodo mogli udeležiti, o tem obvestili po telefonu;
* v primeru, da vaš otrok oz. mladostnik želi ostati na letnem bazenu tudi po tem, ko se organizirano kopanje zaključi, potrebuje za to **pisno dovoljenje staršev** (glej priložen obrazec). V nasprotnem primeru se otrok vrne z nami na zbirno mesto – Škrlovec ob predvideni uri;
* **v sredo 26.6.2019** se bomo odpravili na **plavanje** na Letno kopališče Kranj, kjer se nam bodo pridružili tudi otroci in mladostniki iz Dnevnih centrov Škofja Loka.
* **v četrtek 27.6.2019** se bomo odpravili v Škofjo Loko, kjer bodo prostovoljci iz tujine pripravili **športni dan,** poln igre, druženja in zabave.
* **v petek 28.6.2019** se bomo odpravili v **Ljubljano**, kjer se bomo sprehodili po ljubljanskih ulicah, nato pa bomo imeli priložnost, da naše glavno mesto spoznamo še iz druge perspektive, saj se bomo **z ladjico zapeljali po reki Ljubljanici**.
* **v ponedeljek 1.7. 2019** se bomo odpravili na **plavanje** na Letno kopališče Kranj.
* **v torek 2.7. 2019** se bomo z avtobusom odpeljali v Škofjo Loko in se skupaj z otroki in mladimi iz škofjeloških dnevnih centrov odpravili proti Cerknici na **ogled Križne jame** z vožnjo po jezeru ter nato še na **ogled Cerkniškega jezera**, kjer bo čas namenjen tudi medsebojnemu druženju in sklepanju novih poznanstev.
* **v sredo 3.7. 2019** se bomo z avtobusom odpeljali v Škofjo Loko in se skupaj z mladimi iz škofjeloških dnevnih centrov odpravili na že **tradicionalni pohod na Križno goro**. Obvezna je primerna športno-pohodna obutev!
* **v četrtek, 4.7.2019** bomo dan ponovno preživeli v družbi prijateljev iz Škofje Loke ter se skupaj odpravili na **Ranč Okorn**, kjer bodo otroci lahko spoznali navade živali in različna opravila na kmetiji ter se preizkusili v ježi konj.
* **v petek 5.7. 2019** se bomo odpravili na **plavanje** na Letno kopališče Kranj.

Počitniške dejavnosti se mladostnik udeleži prostovoljno in jih lahko tudi prostovoljno zapusti, vendar le ob predhodnem obvestilu ali dovoljenju staršev in izvajalcev dejavnosti.

Počitniške dejavnosti so brezplačne.

Počitniške dejavnosti se mladostnik lahko udeleži le v primeru, da ima pravilno izpolnjeno in podpisano **soglasje za vključitev mladostnikov v dejavnosti Škrlovca (za leto 2018/2019)** ter vse kar je navedeno v programu za posamezno aktivnost,

* na izbrane dejavnosti se lahko **prijavite:** **po telefonu (04/23-73-515 oz.**

**040-190-560), po e-pošti (info@skrlovec.net) ali osebno na Škrlovcu,** v času počitniških dejavnosti od 10. do 14. ure. Če se zaradi narave dela, ne bomo takoj oglasili, je vaš klic zabeležen in vas pokličemo nazaj, ko utegnemo,

* **soglasje** (če ga še niste) **nam pošljite najkasneje do četrtka 20.6.2019 na naslov: Škrlovec, CSD Gorenjska, Enota Kranj, Koroška cesta 19, 4000 KRANJ.** Soglasje najdete oz. dobite na spletni strani [www.skrlovec.net](http://www.skrlovec.net) , v šolski svetovalni službi ali v prostorih Škrlovca
* ob tem vas opozarjamo, da soglasje podrobno preberite. Upoštevali bomo samo pravilno izpolnjena soglasja, **s podpisi staršev!** Za nepravilno izpolnjena ali prepozno oddana soglasja ne prevzemamo odgovornosti,
* udeleženci, ki se bodo prijavili do **20.6.2019** bodo dodatno nezgodno zavarovani,
* program, obvestila in soglasje najdete tudi na spletni strani [www.skrlovec.net](http://www.skrlovec.net)

**V primeru, da bodo otroci neprimerno oblečeni in obuti, se naših počitniških aktivnosti ne bodo mogli udeležiti.**

**V KOLIKOR DOVOLJUJETE, DA VAŠ OTROK ALI MLADOSTNIK OSTANE NA BAZENU (Letno kopališče Kranj) PO KONČANI ORGANIZIRANI DEJAVNOSTI, IZPOLNITE PRILOŽENO DOVOLJENJE!**

**ZA VSE DEJAVNOSTI SO POTREBNE PRIJAVE!**

**PRIJAVE ZBIRAMO do 20.6.2019**

Izvajalci počitniških dejavnosti smo; Maja, Mojca, Darja in prostovoljci Škrlovca. Za dodatne informacije nas pokličite na telefon: **04/23-73-515** oz. **040-190-560,** v času počitniških dejavnosti od 10. do 14.ure.

Lep pozdrav,

 Mojca Selko

 strokovna sodelavka Škrlovca

Tel.:(04)23-73-515 040-190-560, faks:(04)23-73-516, e-naslov:info@skrlovec.net, [www.skrlovec.net](http://www.skrlovec.net)